En lastebil rullet inn i huset til Kåre og Anne Lise: – Et sjokk
– Det var et sjokk å se lastebilen stå inn i huset vårt, sier Kåre Ingmar Lie til VG. Da han og kona hans, Anne Lise, var i Lyngdal mandag kveld, meldte svigersønnen hans fra om at en lastebil hadde krasjet inn i huset deres hjemme i Farsund. Huset har fått omfattende skader som følge av hendelsen. – Jeg er veldig glad for det ikke var noen personer i nærheten, sier Kåre. Det var avisen Lister24 som omtalte saken først. Lastebilen sto parkert i området og trillet inn i huset. Les også: Vifte falt ned fra tunneltaket - traff bil Kåre forteller at det er rommet der de pleier å sitte og se på TV som tok størst skade. – Vi var voldsomt heldige som ikke var der, sier han. Huset flyttet seg ifølge Kåre ti-tjue centimeter etter hendelsen. Ifølge Lister24 er det ubeboelig inntil videre. – Vi har ikke varme heller. Det er nesten ikke brukelig hus, sier Anne Lise til avisen. Hendelsen skjer få dager etter at en bil braste inn i butikkvinduet til gullsmed Marie Mikalsen i Farsund.
Da ekteparet Kåre og Anne Lise kom hjem mandag kveld, sto en lastebil inn i husveggen.